Mathias Jensen
Mathias Jensen er en dansk fodboldspiller, der spiller for den engelske klub Brentford og for det danske landshold. Mathias Jensen har spillet 24 landskampe og scoret 1 mål for Danmark (pr. 26. marts 2023).
Mathias Jensen spillede ungdomsfodbold i Hvidebæk IF og Kalundborg GB, inden han skiftede til FC Nordsjælland, hvor han i 2015 fik debut i Superligaen.
I august 2018 skiftede han til den spanske La Liga-klub Celta Vigo, men opholdet i Spanien blev ingen succes. Mathias Jensen var skadet under en stor del af sæsonen 2018/2019 og spillede blot seks kampe for klubben, inden turen i sommeren 2019 gik videre til Brentford. Her var midtbanespilleren i 2021 med til at sikre klubben oprykning til Premier League.
Mathias Jensen har spillet i alt 30 landskampe (3 mål) på diverse ungdomslandshold og fik i oktober 2020 debut på A-landsholdet under Kasper Hjulmand. Han deltog i EM-slutrunden i 2021 (udsat fra 2020 pga. coronapandemien), hvor han blev skiftet ind i alle Danmarks kampe, og i VM-slutrunden i 2022.